Հենինգ Էնոկսեն

Հենինգ Էնոկսեն (, ), Դանիացի ֆուտբոլիստ։ Խաղում է հարձակվողի դիրքում։ 1960 թվականի 17-րդ ամառային օլիմպիական խաղերում Դանիայի ֆուտբոլի ազգային հավաքականի կազմում դարձել էր արծաթե մեդալակիր։

Կենսագրություն 

Ծնվել է 1935 թվականի սեպտեմբերի 26-ին Դանիայի Նյուկիբինգ -Մորս քաղաքում։ Մահացել է 2016 թվականի սեպտեմբերի 25-ին։

Ակումբային կարիերա 

Սկսել է ֆուտբոլ խաղալ քաղաքի թիմում, այնուհետև կարճ ժամանակով խաղացել է «Սիլկեբորգ» ակումբ։

1957 թվականին տեղափոխվել է «Վայլե» ակումբ։ Թիմի կազմում 1958 թվականին դարձել է Դանիայի ֆուտբոլի առաջնության և Դանիայի ֆուտբոլի գավաթի հաղթող։ 1959 թվականին կրկին նվաճել է Դանիայի ֆուտբոլի գավաթը։ 1959 թվականի  հունիսի 3-ին՝ Դանիայի ֆուտբոլի գավաթի եզրափակիչ խաղում, 50-րդ րոպեին ԱԳՖ դարպասին խփել է վճռորոշ գնդակը։ Խաղը ավարտվել է 1:0 հաշվով։ Վայլե ակումբում հանդես է եկել 132 հանդիպումներում դառնալով 111 գոլի հեղինակ, որից 71 գնդակը Դանիայի առաջնությունում։

1962 թվականին տեղափոխվել է ԱԳՖ («Օրհուս») ակումբ, որի կազմում 1964 թվականին նվաճել է երկրի գավաթը։ Թիմի կազմում անցկացրել է 115 հանդիպում և Դանիայի առաջնություններում դարձել է 83 գոլի հեղինակ։ 1967 թվականի հունիսի 4-ին թիմի կազմում անցկացրել է իր վերջին հանդիպումը։

Երեք անգամ՝ Դանիայի ֆուտբոլի առաջնություն ում, դարձել է մրցաշրջանի լավագույն ռմբարկու։ Բոլոր ժամանակների լավագույն ռմբարկուներից է խփված 154 գնդակով .

Ազգային հավաքականի կարիերան
1957 թվականին հրավիրվել է Դանիայի ազգային երիտասարդական հավաքական։ Անցկացրել է մեկ հանդիպում Ֆինլանդիայի հավաքանի դեմ։ Խաղը ավարտվել է 4։3 հաշվով, որում նա խփել է երկու գոլ։ Խաղացել է երկրի երկրորդ ազգային հավաքականի կազմում։

1958 թվականին մայիսի 15 ին նա հանդես եկավ Դանիայի ֆուտբոլի ազգաին հավաքականում։ Կյուրասոյի դեմ խաղում, որը ավարտվել է 3։2 հաշվով։ Այդ խաղում նա դարձել է  երկու գոլի հեղինակ։ Մի քանի տարի հավաքականի հիմնական կազմի ֆուտբոլիստ էր։ 1960 թվականի հուլիսի 3-ին՝ Հունաստանի ֆուտբոլի ազգային հավաքականի դեմ խաղում, նա ձևակերպել է հեթ-տրիկ։ Խաղը ավարտվել էր 7:2 հաշվով։

1960 թվականի Հռոմում անցկացվող Ամառային Օլիմպիական խաղերում նվաճել է արծաթե մեդալ։ Մրցաշարում անցկացրել է 4 հանդիպում, այդ թվում Հարավսլավիայի ֆուտբոլի ազգային հավաքականի դեմ։ Կիսաեզրափակչում՝ Հունգարիայի ֆուտբոլի ազգային հավաքականի դեմ խաղում, դարձել է մեկ գնդակի հեղինակ։

Խաղացել է 1964 թվականի Եվրոպայի ազգերի գավաթի ընտրական մրցաշարում, բայց չի հրավիրվել եզրափակիչ մրցաշարին։

Ազգային հավաքականի կազմում վերջին հանդիպումը անցկացրել է 1966 թվականի սեպտեմբերի 21-ին՝ Հունգարիայի դեմ խաղում։ Հավաքականի կազմում անցկացրել է 54 հանդիպում և դարձել 29 գնդակի հեղինակ։ 2017 թվականի դրությամբ ազգային հավաքականի պատմության բոլոր ժամանակների յոթերորդ լավագույն ռմբարկուն է։

Մարզչական կարիերա 
Մարզել էր «Տյոնդեր ՍՖ» սիրողական ակումբը։ 1973 թվականին՝ երկուսուկես ամիս, ղեկավարել է Իսլանդիայի ֆուտբոլի ազգային հավաքականը, բայց հեռացվել է աշխատանքից 6 պարտություն կրելուց հետո։ Նաև դասավանդել է Տյոնդեր և Հադերսլեվ քաղաքներում։

Անձնական կյանք 
Կնոջ անունը Վիբեկ է, ունի  երեք երեխա՝ Հանս-Հենրիկ, Դորտե և Անն-Մետտե։

Ձեռքբերումներ 
 1960 թվականի Ամառային Օլիմպիական խաղերի արծաթե մեդալակիր։
 1958 թվականի Դանիայի ֆուտբոլի առաջնության չեմպիոն։
 1957/58, 1958/59, 1963/64 թվականների առաջնության Դանիայի Ֆուտբոլի գավաթակիր։
 1958 (27 գոլ), 1962 (24 գոլ), 1966 (16 գոլ) թվականների մրցաշրջանի լավագույն ռմբարկու։

Ծանոթագրություններ

Արտաքին հղումներ 
 Статистика матчей за сборную. Датский футбольный союз
 
 Статистика матчей за сборную eu-football.info

Դանիացի ֆուտբոլիստներ
Դանիայի ազգային հավաքականի ֆուտբոլիստներ
Իսլանդիայի ֆուտբոլի հավաքականի մարզիչներ